《同刘朋山游湖边作》
宋代·朱南杰

谁立西湖造化功，峰分南北境相通。
四时风物弦歌里，两岸人家图画中。
堤柳送迎忘尔汝，棹声来往自西东。
风波便作恩波看，此乐君王与众同。

作者简介：朱南杰，宋诗人。丹徒（今属江苏）人。理宗嘉熙二年（一二三八年）进士（明万历《丹徒县志》卷三）。淳祐六年（一二四六年）为海盐澉浦监酒。官满，摄华亭事。开庆元年（一二五九年）知溧水县，次年，改知清流县（《景定建康志》卷二七）。其诗多叙事理，质朴无文。有《学吟》一卷。事见集中有关诗。